**REPUBLIKA HRVATSKA**

**MEĐIMURSKA ŽUPANIJA**

**OPĆINA SELNICA**

Selnica, 08. lipnja 2022.

**OBRAZLOŽENJE**

**UZ 1. IZMJENE I DOPUNE PRORAČUNA OPĆINE SELNICA**

**ZA 2022. GODINU**

Proračun Općine Selnica za 2022. godinu s projekcijama za 2023. i 2024. godinu usvojen je 23. prosinca 2021. godine na 7. sjednici Općinskog vijeća Općine Selnica i objavljen u „Službenom glasniku Međimurske županije“ br. 25/21.

Zakonom o proračunu (''Narodne novine'', broj 144/21) utvrđeno je da, ako se tijekom proračunske godine povećaju odnosno smanje prihodi i rashodi, proračun se mora uravnotežiti. Budući da su od donošenja Proračuna Općine Selnica za 2022. godinu nastale promjene koje nisu bile poznate u vrijeme njegova donošenja, a koje se odražavaju na prihodovnu i rashodovnu stranu proračuna, donose se izmjene i dopune proračuna za tekuću proračunsku godinu, a projekcije proračuna za 2023. i 2024. godinu se ne mijenjaju.

Prvim izmjenama i dopunama Proračuna Općine Selnica predlaže se usklađenje dosadašnjeg izvršenja prihoda i primitaka, rashoda i izdataka, te planiranje novih prihoda i rashoda.

Ukupni proračun umanjen za preneseni manjak prihoda iz prethodnih godina iznosi 17.792.000,00 kuna.

Sukladno zakonskoj regulativi Izmjene i dopune Proračuna donose se na razini podskupine računskog plana.

**I. OPĆI DIO**

**PRIHODI**

Ukupni plan prihoda i primitaka povećava se za 618.000,00 kuna i iznosi ukupno 19.192.000,00 kuna. Nakon planiranog sukcesivnog pokrića manjka prihoda iz prethodnih godina u iznosu od 1.400.000,00 kn planiraju se sveukupni prihodi i primici u iznosu od 17.792.000,00 kuna.

Prihodi od poreza (skupina 61) povećavaju se za 22.250,00 kuna jer s 30.6.2022. prestaje važiti odredba o ukidanju poreza na potrošnju alkoholnih i bezalkoholnih pića.

Prihodi od pomoći iz inozemstva i od subjekata unutar općeg proračuna (skupina 63) smanjuju se za 406.000,00 kuna.

U podskupini 632 planirano je smanjenje pomoći od međunarodnih organizacija te institucija i tijela EU u iznosu od 1.400.000,00 kuna, u podskupini 633 planirano je povećanje pomoći proračunu iz drugih proračuna u iznosu od 964.000,00 kuna, u podskupini 636 planirano je povećanje pomoći proračunskim korisnicima iz proračuna koji im nije nadležan u iznosu od 30.000,00 kuna.

Prihodi od imovine (skupina 64) povećavaju se za 802.000,00 kuna zbog povećanja prihoda od naknade za korištenje naftne luke, naftovoda i eksploataciju mineralnih sirovina

Prihodi od upravnih i administrativnih pristojbi, pristojbi po posebnim propisima i naknada (skupina 65) povećavaju se za 30.700,00 kuna zbog povećanja prihoda od komunalnih doprinosa i naknada i prihoda po posebnim propisima.

Prihodi od prodaje proizvoda i robe te pruženih usluga i prihodi od donacija (skupina 66) povećavaju se za 170.950,00 kuna zbog povećanja ekonomske cijene dječjeg vrtića.

Prihodi od kazni, upravnih mjera i ostali prihodi (skupina 68) smanjuju se za 7.900,00 kuna zbog smanjenja ostalih prihoda.

Prihodi od prodaje proizvedene dugotrajne imovine (skupina 72) povećavaju se za 6.000,00 kuna.

U podskupini 723 prihodi od prodaje prijevoznih sredstava planiraju se u iznosu od 6.000,00 kuna zbog prodaje osobnog automobila.

**RASHODI**

Ukupni plan rashoda i izdataka za 2022. godinu povećava se za 618.000,00 kuna i iznosi ukupno 17.792.000,00 kuna, a detaljno su razrađeni u Posebnom dijelu proračuna, gdje su rashodi i izdaci prikazani u skladu s organizacijskom, programskom i ekonomskom klasifikacijom.

**RAČUN FINANCIRANJA**

Izdaci za otplatu glavnice primljenih kredita i zajmova (skupina 54) povećavaju se za 501.000,00 kuna, jer se povećavaju izdaci za otplatu glavnice primljenih zajmova od državnog proračuna-kratkoročnih u iznosu od 580.000,00 kuna za povrat poreza na dohodak po godišnjoj prijavi, a smanjuju se izdaci za otplatu glavnice primljenih kredita od tuzemnih kreditnih institucija izvan javnog sektora-kratkoročnih u iznosu od 79.000,00 kuna jer je iznos korištenog dozvoljenog prekoračenja po poslovnom računu s 31.12.2021. bio manji od planiranog.

**II. POSEBNI DIO**

**RAZDJEL 001 OPĆINA SELNICA**

**00101 JEDINSTVENI UPRAVNI ODJEL OPĆINE SELNICA**

**PROGRAM 1001 JAVNA UPRAVA I ADMINISTRACIJA**

U okviru programa Javna uprava i administracija povećavaju se rashodi s planiranih 2.548.100,00 kn na 3.159.776,00 kn što čini razliku od 611.676,00 kn.

* A100102 POSLOVANJE OPĆINSKE UPRAVE – došlo je do povećanja rashoda za ukupno 602.676,00 kn. Ostali rashodi za zaposlene (312) povećavaju se za 3.500,00 kn zbog povećanja rashoda za naknade za bolest, invalidnost i smrtni slučaj. Rashodi za materijal i energiju (322) povećavaju se za 15.676,00 kn zbog povećanja rashoda za plin. Rashodi za usluge (323) povećavaju se za 68.000,00 kn zbog povećanja rashoda za tisak, laboratorijske usluge, rashoda za autorske honorare i usluge odvjetnika i pravnog savjetovanja. Ostali nespomenuti rashodi poslovanja (329) povećavaju se za 4.000,00 kn zbog povećanja rashoda za članarine. Rashodi za postrojenja i opremu (422) povećavaju se za 10.500,00 kn, zbog povećanja rashoda za telefone i ostale komunikacijske uređaje. Izdaci za otplatu glavnice primljenih kredita i zajmova od kreditnih i ostalih financijskih institucija izvan javnog sektora (544) smanjuju se za 79.000,00 kuna jer je iznos korištenog dozvoljenog prekoračenja po poslovnom računu s 31.12.2021. bio manji od planiranog. Izdaci za otplatu glavnice primljenih zajmova od drugih razina vlasti (547) planiraju se u iznosu od 580.000,00 kuna zbog otplate glavnice primljenih zajmova od državnog proračuna-kratkoročnih za povrat poreza na dohodak po godišnjoj prijavi.

* A100106 KULTURA – došlo je do povećanja rashoda za ukupno 9.000,00 kn. Rashodi za materijal i energiju (322) povećavaju se za 9.000,00 kn, zbog povećanja rashoda za plin.

**PROGRAM 1003 PROSTORNO UREĐENJE I UNAPREĐENJE STANOVANJA**

U okviru programa Prostorno uređenje i unapređenje stanovanja povećavaju se rashodi s planiranih 460.000,00 kn na 469.000,00 kn, što čini razliku od 9.000,00 kn.

* A100301 IZRADA DOKUMENTACIJE – povećavaju se rashodi za ukupno 9.000,00 kn. Rashodi za nabavu nematerijalne proizvedene imovine (426) povećavaju se za 9.000,00 kn zbog povećanja rashoda za izradu izmjena i dopuna Prostornog plana uređenja Općine Selnica.

**PROGRAM 1004 ODRŽAVANJE I GRADNJA KOMUNALNE INFRASTRUKTURE**

U okviru programa Održavanje i gradnja komunalne infrastrukture povećavaju se rashodi s planiranih 1.639.400,00 kn na 2.575.900,00 kn, što čini razliku od 936.500,00 kn.

* A100401 MJESNI ODBOR SELNICA – povećavaju se rashodi za ukupno 121.500,00 kn. Rashodi za usluge (323) povećavaju se za 35.000,00 kn zbog povećanja rashoda za tekuće održavanje cesta. Rashodi za materijalnu imovinu-prirodna bogatstva (411) planiraju se u iznosu od 22.500,00 kn zbog kupnje zemljišta. Rashodi za građevinske objekte (421) planiraju se u iznosu od 64.000,00 kn zbog uređenja parkirališta kod dječjeg vrtića.
* A100402 MJESNI ODBOR DONJI KONCOVČAK – povećavaju se rashodi za ukupno 18.000,00 kn. Rashodi za materijal i energiju (322) povećavaju se za 18.000,00 kn zbog povećanja rashoda za plin.
* A100403 MJESNI ODBOR ZAVEŠČAK – povećavaju se rashodi za ukupno 350.500,00 kn. Rashodi za usluge (323) povećavaju se za 500,00 kn, zbog planiranja rashoda za opskrbu vodom. Rashodi za dodatna ulaganja na građevinskim objektima (451) povećavaju se za 350.000,00 kn, zbog povećanja rashoda za rekonstrukciju društvenog doma u Zaveščaku.
* A100406 MJESNI ODBOR MERHATOVEC – povećavaju se rashodi za ukupno 8.000,00 kn. Rashodi za materijal i energiju (322) povećavaju se za 8.000,00 kn zbog povećanja rashoda za plin.
* A100407 MJESNI ODBOR ZEBANEC – povećavaju se rashodi za ukupno 48.500,00 kn. Rashodi za materijal i energiju (322) povećavaju se za 18.500,00 kn zbog povećanja rashoda za plin. Rashodi za usluge (323) povećavaju se za 30.000,00 kn zbog povećanja rashoda za uređenje prostora zbog uređenja prostora uz raskršće u Donjem Zebancu.
* A100409 ODRŽAVANJE GROBLJA – povećavaju se rashodi za ukupno 90.000,00 kn.

Rashodi za materijal i energiju (322) povećavaju se za 5.000,00 kn zbog povećanja rashoda za električnu energiju. Rashodi za usluge (323) povećavaju se za 5.000,00 kn zbog povećanja rashoda za iznošenje i odvoz smeća. Rashodi za dodatna ulaganja na građevinskim objektima planiraju se u iznosu od 80.000,00 kn zbog dogradnje krovišta na nadstrešnici grobne kuće.

* K100418 IZGRADNJA I OPREMANJE DJEČJEG VRTIĆA U SELNICI – planiraju se rashodi u iznosu od 300.000,00 kn.

Rashodi za postrojenja i opremu (422) planiraju se u iznosu od 300.000,00 kn za dodatno vanjsko opremanje dječjeg vrtića Selnički zvončići.

**PROGRAM 1007 POTICANJE RAZVOJA TURIZMA**

U okviru programa Poticanje razvoja turizma smanjuju se rashodi s planiranih 2.150.000,00 kn na 550.000,00 kn, što čini razliku od 1.600.000,00 kn.

* K100705 SPOMEN PARK „PIKAČ“ SELNICA - smanjuju se rashodi za ukupno 1.600.000,00 kn. Rashodi za građevinske objekte (421) smanjuju se za 1.600.000,00 kn, jer projekt izgradnje Spomen parka PIKAČ nije prošao na prijavljenom natječaju Interreg SI-HR prekogranične suradnje.

**PROGRAM 1008 ZAŠTITA, OČUVANJE I UNAPREĐENJE ZDRAVLJA**

U okviru programa Zaštita, očuvanje i unapređenje zdravlja povećavaju se rashodi s planiranih 83.000,00 kn na 84.000,00 kn, što čini razliku od 1.000,00 kn.

* A100801 ZDRAVSTVENE I VETERINARSKE USLUGE – povećavaju se rashodi za ukupno 1.000,00 kn. Planirani rashodi za usluge (323) povećavaju se za 1.000,00 kn zbog povećanja rashoda za deratizaciju.

**PROGRAM 1010 PREDŠKOLSKI ODGOJ**

U okviru programa Predškolski odgoj povećavaju se rashodi s planiranih 245.000,00 kn na 397.000,00 kn, što čini razliku od 152.000,00 kn.

* A101001 SUFINANCIRANJE BORAVKA U VRTIĆU – povećavaju se rashodi za ukupno 152.000,00 kn. Rashodi za subvencije trgovačkim društvima, zadrugama, poljoprivrednicima i obrtnicima izvan javnog sektora (352) povećavaju se za 140.000,00 kn, zbog povećanja ekonomske cijene u privatnim vrtićima. Rashodi za pomoći proračunskim korisnicima drugih proračuna povećavaju se za 12.000,00 kn, zbog sufinanciranja boravka djece u vrtićima koji su proračunski korisnici drugih proračuna i povećanja ekonomske cijene u tim vrtićima.

**PROGRAM 1013 ORGANIZIRANJE I PROVOĐENJE ZAŠTITE I SPAŠAVNJA**

U okviru programa Organiziranje i provođenje zaštite i spašavanja povećavaju se rashodi s planiranih 331.700,00 kn na 360.500,00 kn, što čini razliku od 28.800,00 kn.

* A101301 VATROGASTVO – povećavaju se rashodi za ukupno 46.300,00 kn. Rashodi za pomoći proračunskim korisnicima drugih proračuna (366) smanjuju se za 3.700,00 kn. Tekuće donacije (381) povećavaju se za 50.000,00 kn, zbog povećanja tekućih donacija DVD-u Selnica.
* A101302 CIVILNA ZAŠTITA – povećavaju se rashodi za ukupno 5.500,00 kn. Rashodi za postrojenja i opremu (422) povećavaju se za 5.500,00 kn zbog nabave agregata.
* A101303 CRVENI KRIŽ – smanjuju se rashodi za ukupno 23.000,00 kn. Rashodi za tekuće donacije (381) smanjuju se za 23.000,00 kn.

**PROGRAM 1014 RAZVOJ SPORTA I REKREACIJE**

U okviru programa Razvoj sporta i rekreacije povećavaju se rashodi s planiranih 350.000,00 kn na 475.000,00 kn, što čini razliku od 125.000,00 kn.

* K101402 IZGRADNJA SPORTSKO REKREACIJSKOG CENTRA MERHATOVEC – povećavaju se rashodi za građevinske objekte (451) za 125.000,00 kn za izgradnju atletske staze.

**PROGRAM 1016 SOCIJALNA SKRB**

U okviru programa Socijalna skrb povećavaju se rashodi s planiranih 159.000,00 kn na 189.800,00 kn, što čini razliku od 30.800,00 kn.

* A101601 NAKNADE GRAĐANIMA I KUĆANSTVIMA – povećavaju se rashodi za ukupno 30.800,00 kn. Rashodi za kapitalne donacije (382) planiraju se u iznosu od 30.800,00 kn zbog isplate prikupljene pomoći za obnovu kuće nakon požara.

**PROGRAM 1017 RAZVOJ I SIGURNOST PROMETA**

U okviru programa Razvoj i sigurnost prometa povećavaju se rashodi s planiranih 3.875.000,00 kn na 4.135.500,00 kn, što čini razliku od 260.500,00 kn.

* A101706 IZGRADNJA ULICE VINKA KOSA U SELNICI – povećavaju se rashodi za ukupno 10.000,00 kn. Planiraju se rashodi za građevinske objekte (421) u iznosu od 10.000,00 kn zbog izrade projektne dokumentacije.
* K101709 IZGRADNJA CESTE U D.KONCOVČAKU – VIKEND NASELJE (DK-100) – planiraju se rashodi za građevinske objekte (451) u iznosu od 200.000,00 kn za izgradnju ceste.
* K101713 SANACIJA DIJELA ŠKOLSKE ULICE U SELNICI nakon kanalizacije – planiraju se rashodi za dodatna ulaganja na građevinskim objektima (451) u iznosu od 50.500,00 kn za sanaciju dijela Školske ulice u Selnici nakon izgradnje kanalizacije.

**00102 DJEČJI VRTIĆ SELNIČKI ZVONČIĆI**

**PROGRAM 1018 DJEČJI VRTIĆ SELNIČKI ZVONČIĆI**

U okviru programa Dječji vrtić Selnički zvončići povećavaju se rashodi našeg proračunskog korisnika s planiranih 2.048.400,00 kn na 2.111.124,00 kn, što čini razliku od 62.724,00 kn.

* A101801 PREDŠKOLSKI ODGOJ-REDOVNA DJELATNOST – povećavaju se rashodi našeg proračunskog korisnika Dječjeg vrtića Selnički zvončići za ukupno 62.724,00 kn.

- rashodi za plaće (311) smanjuju se za 80.000,00 kn,

- rashodi za doprinose na plaće (313) smanjuju se za 18.000,00 kn,

- rashodi za naknade troškova zaposlenima (321) smanjuju se za 15.900,00 kn,

- rashodi za materijal i energiju (322) povećavaju se za 94.000,00 kn,

- rashodi za usluge (323) povećavaju se za 64.025,00 kn,

- ostali nespomenuti rashodi poslovanja (329) povećavaju se za 12.100,00 kn,

- ostali financijski rashodi (343) povećavaju se za 2.100,00 kn,

* A101802 PREDŠKOLSKI ODGOJ – NABAVA OPREME – planiraju se rashodi za postrojenja i opremu (422) u iznosu od 4.399,00 kn za nabavu kosilice.

Obrazloženje pripremila:

Gordana Vugrinec-Tomšić

Referentica za financije i proračun